Aserwes gar yinzan n teqbaylit d yinzan n tcawit, d abrid i neḍfer deg ukatay-agi nneɣ iwakken ad d-nezzi i wammuden si yal tama. Iwakken ad naweḍ ɣer yiswi-agi nneɣ yessefk fell-aɣ ad nserwes inzan-agi ama seg tama n uɣanib, seg tama n talɣa, acu kan di tazwara yessefk fell-aɣ ad d-nekkes inzan n wammuden-agi nneɣ yettemcabin deg isental iwakken ad aɣ-d-banen yinzan ɣef ara naxdem tasleḍt-nneɣ.